Järgmises valvelauas läks tuju paremaks, sest sealne valvearst oli väga sõbralik ning viskas väikest naljagi. Tegi EKG ning tõdesime, et südamega on lood korras ning palus  jääda seda päris Internistin'it ootama, kes teeb omakorda põhjaliku uuringu. Supsikuga sai ta ka suureks sõbraks. Küsis, kas ta oleks huvitatud süstaldest, et saaks järgmisel korral ise ema terveks ravida. Supsik noogutas (julgen kahelda, kas ta ikka saksa keelt mõistab) ning sai mängimiseks kaks süstalt. Ilma nõelteta muidugi. Hiljem õnnestus tal kuskilt ka kolmas juurde hankida.